Nonostande 'u fragele accorde 'a situazione reste comungue assaje tèse, sije a cause d'u condinuamènde de le operaziune militare, sije piccé le avvenimènde de lle urteme mise honne dimostrate le 'ngapacetà de le FARDC (e d'a MONUC) de mandenè l'ordene jndr'à ll'Est d'u paise, 'ngoraggianne deversi raggruppamènde minore ccu condinue 'a uerre armate condre 'u Guverne Cendrale. Jndr'ô detritte de l'Haut Uélé jè condinuate (novèmmre 2008) l'attività de le ribelle ugandese d'u LRA, ca honne attaccate deverse cendre urbane de medie dimenziune (Dungu, Doruma, Faradje) provocanne 'a fughe de cirche 100.000 sfollate. Pure jndre stu case jè scattate 'na operaziune congiunde FARDC/UPDF (l'esercite ugandese) condre le ribelle, ca ha avùte fine 'u 14 màrze 2009 senze resultate concrete pè 'a sicurezze d'a reggione (se segnalane 'nfatte nuève attacche d'u LRA). 'A MONUC, ca tène jnr'à RDC cirche 17.000 effettive, jè rumaste tagghiate fore sije d'a gestione d'a crise sije da le operazione andi-uerriglie ca sonde state organizzate a ll'inizie d'u 2009. Jè n'corse 'nu reposiziunamènde de alcune reparte da ll'Ituri e da otre reggione ritenute relativamènde tranguille verse 'u Kivu e l'Haut Uélé.

'A Granne barriere coralline (Great Barrier Reef) jè 'a barriere de coralle cchiù granne d'u munne, comboste da cchiù de 2900 barriere coralline singole e da 900 isole, se spànne pe' 2600 km, sus a 'na grannèzze de cchiù o mène 344.400 km². Jè acchijate a 'u larije d'a coste d'u Queensland, jndr'â ll'Australie nord-oriendale.

Le corrènde caraibeche trasportane assaje quandetate de acque da l’Oceane Atlàndeche oriendàle attraverse le Piccele Andìlle pe' 'nghianà verse nord-ovest ascènne jndr'ô Gurfe d'u Messeche attraverse 'u canale d'ô Yucatán. Mediamènde 'mbrà 'u 15 e 'u 20% de le acque dôce ca tràsene jndr'ô Mar de le Caraibe avène da l’estuarie d'u Orinoche e de le jume amazzonece, trasurtate verse nord-ovest da le corrènde caraibeche.

'U nome ""Caraibe"" avène da Caribe, une de le gruppe indiane-americane ca cumannave jndr'â reggione a 'u mumènde d'u condatte europèe quanne stáve pe' spicciare 'u XV sèchele. Nnande 'a scupìrte de l’Americhe jndr'ô 1492, ad opere de Cristoforo Colombo, 'u termine spagnole Andìlle jè state comunemènde assignate a le terre ca se iacchijèvane sus a quiste mare, accussì angore ôsce a die ""Mar de le Andìlle"" jè l'alternative cchiù comunemènde ausate pe' innecà 'u Mar de le Caraibe jndre assaje lènghe europèe, 'nfatte jndr'ô corse d'u prime sèchele da le scupìrte sciugrafeche, 'u predominie spagnole non g'ète state maje discusse.

'U consolidamende de sta denominazione pe indicà determinate ominide jè successive a le studie de Eudald Carbonell de l'Università de Tarragona ca, 'nzieme a le collabboratore sue, ave analizzate le reperte acchiate jndr'à 'u 1992 jndr'à grotte de Gran Dolina, ca se iacchie jndr'à le colline de Atapuerca (Spagne settentrionale).

ISO 3166-2:VI ète 'n'ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a le Isole Vergine americane.